OpenLLM-France/wikimedia huggingface dataset:
# Park Kyung-won

Park Kyung-won (Daegu, 1901eko ekainaren 24a – Hakone, 1933ko abuztuaren 7a), Kwon Ki-ok-ekin batera, Koreako lehen hegazkinlarietako bat izan zen. Oro har, onartzen da Kwon izan zela Koreako lehen hegazkinlaria, baina Parkek Koreako lehen pilotu zibil gisa aitortua izaten jarraitzen du. Kwonek Errepublikako Aireko Indarretan entrenatu zuen. 2005ean eztabaida egon zen, Jang Jin-young-ek Blue Swallow filmean bere papera egin zuenean.

## Biografia

Daegu jaio zen Park, Gyeongsang probintzian, Koreako Inperioan. 1912tik 1916ra Daegiko Myeongsin Emakume Eskolan izan zen, estatubatuarrek sortutako presbiteriar eskola batean. Graduatu eta urtebetera, 1917ko irailaren 13an, jaioterritik Japoniara abiatu zen. Han, Minami-kun, Yokohaman, gelditu zen eta Kasaharako Industria Gaikuntzako Eskolan matrikulatu zen, bertan bi urte eta erdi igaroz. 1919tik, Park Yokohamako eliza korear batera joaten hasi zen, eta gero kristau bihurtu zen.
1920ko otsailean, Daegira itzuli zen erizaintza-eskola batean sartzeko; benetako helburua pilotu bihurtzea zen arren, pilotaje-klaseak ordaintzeko dirua irabazi behar zuen lehenbizi.

## Abiazio ibilbidea

1925eko urtarrilean, Park Japoniara itzuli zen, eta, azkenean, hegazkin-eskola batean matrikulatu zen Kamatan (gaur egun, Liroltaren zati bat, Tokio). An Chang-namen eskola berean ikastea espero zuen (lehen pilotu korearra), baina eskolak su hartu zuen 1923an. 1927ko urtarrilaren 25ean graduatu eta hirugarren mailako pilotu-lizentziarako azterketa egin zuen, eta hiru egun geroago lizentzia lortu zuen. Hurrengo urteko uztailaren 30ean bigarren mailako pilotu-lizentzia lortu zuen.
1933ko maiatzaren 4an, Park aukeratu zuten Japonia eta Manchukuo arteko bide berri batean hegan egiteko. Bera Seulera joan zen maiatzaren 19an, gobernuko funtzionarioekin elkartzeko. 1933ko abuztuaren 7ko 10:35ean, Hanedako Nazioarteko Aireportutik Salmson 2A2 biplanoarekin aireratu zen, Enara urdina deiturikoarekin. Handik 42 minutura, Hakonetik (Kanagawa) hurbil, Kanagawatik erori zen, eta ekitaldian bertan hil zen.

## Erreferentziak

* 1 2 (Gaztelaniaz) Fuerza Aérea de la República de China. 2024-01-23 (Noiz kontsultatua: 2024-02-13).
* ↑ «KoreaPop: K-Movie Centre» www.koreapop.com (Noiz kontsultatua: 2024-02-13).
* 1 2 3 «映画『青燕』、韓国初の女性飛行士めぐり論争 | Chosun Online エンタメコリア | 朝鮮日報» web.archive.org 2007-09-30 (Noiz kontsultatua: 2024-02-13).
* ↑ (Ingelesez) Yi, Pae-yong. (2008). Women in Korean History 한국 역사 속의 여성들. Ewha Womans University Press ISBN 978-89-7300-772-1. (Noiz kontsultatua: 2024-02-13).
* ↑ (Koreeraz) «제국주의의 치어걸, 누가 미화하는가» 오마이뉴스 2005-12-19 (Noiz kontsultatua: 2024-02-13).

## Kanpo estekak

* Datuak: Q489076
* Multimedia: Park Kyung-won / Q489076
# Patera (itsasontzia)

    Beste esanahi batzuen berri izateko, ikus: «Patera (argipena)»
Espainian, patera hondo lauko itsasontzi txiki eta arina da, txanel antzekoa; XX. mendearen bukaeratik, Afrikatik immigranteek Gibraltarko itsasartea eta Alborango itsasoa zeharkatzeko erabiltzen dituzten ontzi txikiak izendatzeko erabiltzen da bereziki. Egurrezko ontzi txiki bat da, estalkirik gabea, hondoa sakonera gutxikoa du, eta oso gutxitan erabiltzen da sakonera txikiko uretan arrantzatzeko; batez ere, marinelak moilatik ainguratutako ontzietara eramateko erabiltzen da.
Paterak, ezaugarri bereziak dituztenez, ez dira oso seguruak ur astinduetan nabigatzeko. Eta haren definiziotik ondorioztatzen da erabilera zilegi askotara bidera daitezkeela, eta etorkin irregularrak garraiatzeko erabiltzea ez dela esklusiboa, noizbehinkakoa baizik. Beraz, ontzi txiki bati patera deitzea ez da zuzena, Espainian itsasoz sartzen saiatzen diren ezkutuko etorkinak gidatzeagatik bakarrik; izan ere, horretarako beste txalupa mota batzuk ere erabiltzen dira, hala nola baltsa zurrunak edo puzgarriak, zodiacak eta baita pedalontziak ere.

## Erreferentziak

* ↑ Elhuyar Hiztegia

## Kanpo estekak

* Datuak: Q3368681
# Patera (kraterra)

    Artikulu hau astronomiako krater formari buruzkoa da; beste esanahietarako, ikus «Patera (argipena)».
Patera, planeten nomenklaturan, krater irregularra da, edo krater konplexua, uhin formako ertzekin. Paterek jatorri desberdinak izan ditzakete (bolkanikoa, talka bidezkoa edo beste batzuk), nahiz eta gehienak bulkanismoak sortuak izan. Terminoa latinetik dator, Antzinako Erroman erabilitako patera plateretatik dator.
Terminoa astronomiako nazioarteko izenen parte izan ohi da, izen propioaren ondoren, hala nola Io satelitearen gainazalean izendatu den Ekhi Patera delakoa, euskal izena duena.

## Erreferentziak

* ↑ «Planetary Names: Feature Types» planetarynames.wr.usgs.gov (Noiz kontsultatua: 2021-11-04).
* ↑ Mars. University of Arizona Press 1992, 367 or. ISBN 0-8165-1257-4. PMC 25713423. (Noiz kontsultatua: 2021-11-04).
* ↑ Madariaga, Leire. (2018-04-19). Euskaldunak Eguzki sisteman, zerrenda irekia. About Basque Country (Noiz kontsultatua: 2021-11-04).

## Kanpo estekak

* Datuak: Q5259261
# Patera (Antzinako Erroma)

    Artikulu hau antzinako platerari buruzkoa da; beste esanahietarako, ikus «Patera (argipena)».
Patera terminoa latinetik dator, eta plater zabala, txikia eta sakonera txikikoa adierazten du. Edaria bertan jartzeko erabiltzen zen, batez ere errituen testuinguruan, hala nola libazioa egitean. Baina etxeko hatuetan ere erabiltzen ziren, plater moduan. Antzinako Erroman, testuinguru erritualetan edo gune aberatsetan erabiltzen ziren paterak metalezkoak izaten ziren (zilarra edo urrea) maiz, baina zeramikazkoak ohikoagoak izan ziren oro har.
Greziar zeramikan eta metalgintza tresna berdina erabiltzen zuten, baina kasu horretan, grekozko phiale izena erabiltzen da.
Patera batzuek, heldulekua izana dezakete albo batean eta sakontasun handiagoa.

## Erreferentziak

* ↑ «Tesauros - Diccionarios del patrimonio cultural de España - Pátera» tesauros.mecd.es (Noiz kontsultatua: 2021-11-04).
* ↑ (Gaztelaniaz) «PIEZA DEL MES Ciclo 2005 Ajuar de cocina y ajuar de mesa: La alimentación» Museo Arqueológico Nacional (MAN).
* ↑ «An Illustrated Dictionary of Words used in Art and Archaeology, by J. W. Mollett» www.hellenicaworld.com (Noiz kontsultatua: 2023-10-17).

## Kanpo estekak

* Datuak: Q1109404
* Multimedia: Patera / Q1109404
# Paterna

Paterna Valentziako Erkidegoko udalerria da, Horta Oest eskualdean eta Valentziako probintzian kokatua. Torrenten ostean eskualdeko udalerririk populatuena eta probintziako bosgarrena da.
59.043 biztanle zituen 2007an.

## Herritar ezagunak

* Antonio Ferrandis (1922-2000), zinema, telebista eta antzerkiko aktorea.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Paternako Udal webgune ofiziala
* Datuak: Q23042
* Multimedia: Paterna / Q23042
# Patera (argipena)

Patera hitzak adiera zenbait ditu:
* Patera, planeten nomenklaturan, satelite edo planeta bateko krater mota bat.
* Patera, Antzinako Erroman erabiltzen zen plater mota bat.
* Patera, Espainian hondo lauko itsasontzi txiki eta arina; XX. mendearen bukaeratik, Afrikatikako immigranteek Gibraltarko itsasartea eta Alborango itsasoa zeharkatzeko erabiltzen dituzten ontzi txikiak izendatzeko erabiltzen da bereziki;
* La Patera, Marea musika taldearen lehen diskoa.
# Patente (botanika)

Patente latineko patens, -tis dator eta "irekia, zabaldua" esan nahi du. Botanikan adjektibo gisa erabiltzen da landare loredunen atal edo piezaren batek (hosto, adar, petalo, sepalo, etab.), bere paraketan, zurtoinarekiko angelu irekia eratzen duela adierazteko, 90 gradukoa izatera hel daitekeelarik. Adibidez, Diplotaxis erucoides espeziearen petaloak.

## Erreferentziak

* ↑ 1888-1964., Font Quer, P. (Pío),. (1982). Diccionario de botánica. (8a. reimp. argitaraldia) Editorial Labor ISBN 8433558048. PMC 10525137. (Noiz kontsultatua: 2019-03-20).

## Kanpo estekak

* Datuak: Q65216515
# Pater familias

Pater familias latinezko esapidea da, eta "familiako aita" esan nahi du. Forma arkaikoa du latinez, antzinako desinentzia genitiboa -as gordetzen baitu.
Pater familias hiritar independentea zen, autoritatea zuena eta etxeko aginte guztiak; ezin zen inoiz emakumea izan, beti gizona zen. Bere agintepean zeuden familiako ondasun eta pertsona guztiak, eta bere borondatearen arabera jarduteko eta patria potestas, manus, dominica potestas eta mancipium, hurrenez hurren, gauzatzeko gaitasun juridiko osoa zuen pertsona fisikoa zen, bere borondatearen mende zeuden gainerako pertsona alieni iurisengan (emakume ezkonduengan, esklaboengan eta beste gizon batzuengan)

## Pater familiasen aginteak eta iraungitzea

Pater familiasen botereari patria potestas esaten zitzaion — guraso-ahal edo guraso-aginte, euskaraz —. Potestas norbaitek beste norbaiti bere borondatea betearazteko zuen ahalmena eta boterea zen, beharrezko bazen, indarra erabiliz baliatuko zena. Potestas eta auctoritas desberdinak dira, nahiz eta azken hau ere paterrari dagokion. Hamabi Taulen Legearen arabera, pater familias-ak vitae necisque potestas (bizi- eta heriotza-eskubide) zuen, hau da, bere potestatepean (sub manu) ziren senide eta esklaboak epaitzeko eta haiei heriotza-zigorra emateko zuen ahalmena. Azken ahalmen honen muga bakarrak erlijio arauak eta nagusikeria nabarmenak zigortzen zituen herri kontzientziaren kontrola ziren. Bere agintearen menpekotasunak paterra hil arte edo, ekitaldi nagusi baten bidez, beste pater baten menpeko izan arte (adoptio), independizatu arte (emancipatio) edo, emakumea izanik, ezkontzagatik senarraren pean izan arte.
Pater familias ondare-eskubideen jabe bakarra zen.

## Erreferentziak

* ↑ «Hiztegi Juridikoa - UPV/EHU» www.ehu.eus (familia [familia] ◆ Zuz. Err. Erromako gizarte-antolamenduan zuzenbide berezkoa (sui iuris) zen paterfamilias delakoak haren senide (alieni iuris) eta esklabo guztien gaineko funtsezko botere eta ahalmen erlijioso eta politikoa zuen gune txikiena.) (Noiz kontsultatua: 2023-07-24).
* ↑ «Hiztegi Juridikoa - UPV/EHU» www.ehu.eus (Noiz kontsultatua: 2023-07-24).
* ↑ «Hiztegi Juridikoa - UPV/EHU» www.ehu.eus (Bere iritziak betearazteko indar fisikorik ez izan arren, zenbait pertsona eta erakunderi bizpahiru gairen inguruan aburu adituak emateko onartzen zaien ahalmen morala.: Bere iritziak betearazteko indar fisikorik ez izan arren, zenbait pertsona eta erakunderi bizpahiru gairen inguruan aburu adituak emateko onartzen zaien ahalmen morala.) (Noiz kontsultatua: 2023-07-24).
* ↑ Txurruka, Juan Mentxaka, Rosaren laguntzaz (1994), Zuzenbide erromatarraren sarrera historikoa, Deustuko Unibertsitatea, Bilbo, 32 or.

## Kanpo estekak

* Datuak: Q601444
# Patente

Patente aurkikunde bat egin duenari Estatuak ematen dion agiria da, aurkikunde horren onurez bera bakarrik balia daitekeela adierazten duena. Jabetza intelektualaren adierazlea, zerbait patentagarria izateko berria eta asmagarria izan behar da. Munduko Merkataritza Erakundeak hitzarmen berezi batean arautu ditu patenteak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q253623
* Multimedia: Patents / Q253623
# Paterberg

Paterberg Flandriar Ardenetako muinoa da, Kluisbergen herritik gertu kokaturik dagoena, Ekialdeko Flandrian, Belgikan.
Paterberg-era igoera ezaguna da Flandriako txirrindularitza klasiketan, bereziki Flandriako Tourrean. Galtzada-harriz osaturiko bide estua da, 360 metro luze eta erripa handiarekin, Batezbesteko malda %13,5-ekoa da, eta ehun metro luze den tarte batean %20-koa. Gainera, igoera aurretik txirrindulariek hartu behar duten bihurgune angeluzuzenak igoeraren zailtasuna areagotzen du. Klasiketako igoerarik zailenetakoa da, Koppenberg eta Muur Kapelmuurekin batera.
Muinoko aldapak zolatu gabe zeuden 1986an inguruko nekazari batek galtzada-harriz bidea osatu zuen arte, Flandriako Tourra bere etxe ingurutik pasatzea nahi baitzuen. Denborarekin, galtzada-harriz osaturiko igoera hau belgiar txirrindularitzako ikurretako bat bihurtu da, eta 1993an bidea babestutako monumentu izendatu zuten. 1986tik hona, Paterberg-etik beti igaro da Flandriako Tourra. 2011 aurretik lasterketan behin bakarrik igotzen zen muinoa, helmugatik urrun. Hala ere, 2012tik aurrera Flandriako Tourrean Paterberg hainbat aldiz igotzeko ohitura dago eta lasterketako azken igoera izan ohi da. 2012 eta 2013an hiru aldiz igo zuten txirrindulariek Paterberg, eta 2014 aurrera, bi aldiz igotzen dute.
Flandriako Tourraz gain, E3 Harelbeke eta Flandrian Zehar lasterketak ere igarotzen dira bertatik.

## Kanpo estekak

* Datuak: Q204334
* Multimedia: Paterberg / Q204334
# Patricio Fuentes

Patricio "Patrick" Fuentes (Donostia, 1995eko martxoaren 13a -) Gipuzkoako izotz hockey jokalaria da, aurrelari moduan aritzen dena.

## Kirol ibilbidea

* St. Andrew's College (2010-2012)
* Txuri Urdin IHT (2012-)
* Datuak: Q17334962
# Patricio Guzmán

Patricio Guzmán (Santiago, 1941eko abuztuaren 11) txiletar zinemagilea da, bereziki dokumentalen arloan nabarmendu egin dena.
1973an erbesteratu egin zen, Augusto Pinocheten estatu kolpea gertatzean. Ordutik Espainian eta Frantzian lan egin izan du. 1975 eta 1979 artean "La batalla de Chile" lana egin zuen, Salvador Allenderen azken urteari buruzko trilogia dokumentala dena eta lau ordu eta erdiko iraupena daukana. Kritikari askoren aburuz, Txileko inoizko dokumentalik hoberena da. Latinoamerikan eta Europan sei sari handi irabazi ditu, eta areto komertzialetan 35 herrialdetan banatu izan dute. Ipar Amerikako "Cineaste" aldizkariak "munduko 10 film politiko hoberenen artean" sartu zuen.
Parisen bizi da gaur egun.

## Filmografia

* Viva la libertad (18’), zuri-beltzezko film laburra (1965)
* Electroshow (19’), zuri-beltzezko film laburra (1966)
* La tortura y otras formas de diálogo, film laburra (1968)
* El paraíso ortopédico, film laburra (1969)
* El primer año (100’), Allenderen lehendabiziko urteari buruzko dokumentala (1972)
* La batalla de Chile, Allenderen azken urteari buruzko trilogia dokumentala:
** La insurrección de la burguesía (1975)
** El golpe de Estado (1976)
** El poder popular (1979)
* La rosa de los vientos Latinoamerikari buruzko fikziozko lana (90’, 1983)
* México precolombino (5 x 30´), kultura maia eta aztekari buruzko sorta (TVE, 1985)
* En nombre de Dios (100’), Pinocheten diktaduran baitako askapenaren teologiari buruzkoa.
* La cruz del sur (80’), Latinoamerikako herri-erlijiotasunari buruzkoa (1992)
* Pueblo en vilo (52’, 1995), Mexikoko herrixka txiki baten oroimen historikoari buruzko dokumentala
* Chile, la memoria obstinada (58’, 1997)
* Isla de Robinson Crusoe (43´, 1999), izen bereko uharteari buruzko dokumentala
* El caso Pinochet (110´, 2001), Augusto Pinochet-en epaibideari buruzko dokumentala
* Madrid (41´)
* Salvador Allende (102'), erretrato-dokumentala
* Mi Julio Verne (52’, 2005), dokumental biografikoa
* Nostalgia de la luz (90’, 2010), oroimen, denbora eta kosmosari buruzko hausnarketa filosofikoa
* Chile, una galaxia de problemas (32’, 2010), ahanzturaz eta iraganarekiko axolagabekeriari buruzko erreportajea
* Astrónomos de mi barrio (14’, 2010)
* María Teresa y la enana marrón (12’, 2010)
* Oscar Saa, el técnico de las estrellas (10’, 2010)
* José Maza, el viajero del cielo (13’, 2010)

## Kanpo estekak

* (Gaztelaniaz)(Italieraz)(Ingelesez)Egilaren webgune ofiziala
* Datuak: Q2057315
* Multimedia: Patricio Guzmán / Q2057315
# Patricio de la Escosura

Patricio de la Escosura Morrogh (Oviedo, 1807ko azaroaren 5a - Madril, 1878) espainiar politikaria eta idazlea izan zen. Numantinos elkarte sekretuko kide izan zen Esproncedarekin batera, eta Parisa ihes egin behar izan zuen 1824. urtean konspirazio batean parte hartzeagatik. Espainiara itzulitakoan Artilleria Akademian sartu zen eta politikari ekin zion; bi aldiz iritsi zen Gobernazio Ministroa izatera. Poesia, eleberri historikoa eta antzerki-lanak idatzi zituen, erromantizismoaren arauei jarraiki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q573223
* Multimedia: Patricio de la Escosura / Q573223
# Patricio Ormazabal

Luis Patricio Ormazábal Mozó (1979ko otsailaren 12a), Patricio Ormazábal bezala ezaguna, Txileko futboleko gerentea eta erdilari gisa jokatu zuen futbolari ohia da.

## kirol karrera

Haurtzaroan, Ormazábal Escuela de Fútbol Municipal de Curicó-n egon zen (Curicóko Udal Futbol Akademia), geroago Juventud 2000 izendatua, Luis Hernán Álvarez futbolari profesional ohiak sortu zuena. Ondoren, Universidad Católicara joan zen gazteen mailara. Behin Unibertsitate Katolikoan, hamaikakoarekin txandakatzen hasi zen 1997an debutatu zuenetik. Zelai erdi osoan jokatu zuen defentsan edo 5 bikoitzean, alboko erdian edo erasoko erdilari gisa ere. Taldean zuen papera handitu egin zen urtero, Miguel Ramírezen ondoren bigarren taldeko kapitain izateko eskubidea lortuz.
2003an, San Lorenzo de Almagrora eraman zuten, eta Néstor Raúl Gorosito lagun ohiarekin jokatu zuen. Denboraldi erdia bakarrik iraun zuen han, eta Sarandiko Arsenalera joan zen.
2004ko denboraldian, Universidad Católica-ko jarraitzaile guztiak jo zituen Universidad de Chile- rekin sinatuz. Mugimendu hau kapitain ohiaren bizkarreko sastada handitzat hartu zen.
Urtebete geroago, Dorados de Sinaloara eraman zuten, eta ez zuen jolasteko denbora askorik aurkitu. Laster itzuli zen Universidad de Chilera 2006ko denboraldirako Universidad Católicaren zaleekin zuen harremana are okerragoa izan zen.
2007an, Católicara itzuli zen, José del Solar entrenatzaileak transferentzia jaisten utzi ostean. Adierazi du azkenean etxean bezala sentitzen dela, bere gaztetxean, baina zaleek ez diote harrera egokirik egin.

## Nazioarteko ibilbidea

Ormazabalek Txile ordezkatu zuen 17 urtez azpikoen mailan 2017ko Hego Amerikako Txapelketan eta 20 urtez azpikoen mailan 1999ko Hego Amerikako Txapelketan.
2000. urtean, Txile ordezkatu zuen bai 2000ko CONMEBOL Olinpiar Txapelketan eta bai 2000ko Udako Olinpiar Jokoetan, brontzezko domina irabaziz.
Senior mailan, zazpi partida egin zituen Txilen 2000 eta 2003 artean

## Erreferentziak

* ↑ (Gaztelaniaz) «“Juventud 2000”: La Academia de los sueños» VLN Radio 29 September 2019.
* ↑ (Gaztelaniaz) «Nóminas de Chile para Campeonatos Sudamericanos Sub-17» Partidos de la Roja.
* ↑ (Gaztelaniaz) «Nóminas de Chile para Campeonatos Sudamericanos Sub-20» Partidos de la Roja.
* ↑ (Gaztelaniaz) ¿Qué fue de los medallistas de la Roja en Sydney 2000?. AS Chile 29 September 2018.
* ↑ (Gaztelaniaz) «Patricio Ormazábal» Partidos de la Roja.

## Kanpo estekak

* Datuak: Q955202
# Patricio Rey y sus Redonditos de Ricota

Patricio Rey y sus Redonditos de Ricota , Los Redondos izenez ere ezaguna, Argentinako rock talde bat izan zen, La Platan 1976 an sortua, eta, gehienetan, Indio Solarik (ahotsa, konposizioa), Skay Beilinsonek (gitarra) osatu zuten. Semilla Bucciarelli (baxua), Walter Sidotti (bateria) eta Sergio Dawi (saxoa, harmonika eta pianoa). Argentinako eta Latinoamerikako rock nazionalaren historiako talde garrantzitsu eta eragingarrienetakotzat hartzen da.

## Erreferentziak

* ↑ Se reedita un libro clave sobre la pasión por Los Redondos de Ricota. .

## Kanpo estekak

* Datuak: Q3136643
* Multimedia: Patricio Rey y sus Redonditos de Ricota / Q3136643
# Patricio Caicedo

Patricio Caicedo Liziaga (Bilbo, 1899ko otsailaren 6a - Bartzelona, 1981eko irailaren 8a) euskal herritar futbolari eta entrenatzailea izan zen. 1924an Kataluniako futbol selekzioa entreinatu zuen.

## Ibilbidea
### Futbolari moduan

| Kluba | Urtea(k) |
| Athletic Club | |
| R. C. D. Español | 1918-1926 |

### Entrenatzaile moduan

| Kluba | Urtea(k) |
| C. D. Logroñés | 1929-1930 |
| R. C. D. Español | 1930-1933 |
| Athletic Club | 1933-1935 |
| R. C. D. Español | 1935-1943 |
| Real Zaragoza | 1943-1945 |
| R. C. D. Mallorca | 1945-1947 |
| Real Murcia C. F. | 1947 |
| Sevilla F. C. | 1947-1949 |
| R. C. D. Español | 1949-1950 |
| Real Oviedo | 1950-1951 |
| U. D. Las Palmas | 1952-1953 |
| Hércules C. F. | 1954-1956 |
| C. E. Manresa | 1958-1959 |

## Erreferentziak

* ↑ Athletic Clubeko webgunea
* ↑ Closa, Antoni; Rius, Jaume. (1999). Selecció Catalana de Fútbol: nou dècades d'història. Editorial Jaume Rius ISBN 8492294434..
* Datuak: Q3752736
* Multimedia: Patricio Caicedo / Q3752736
# Patricio Escobar

Patricio Escobar Cáceres (San José de los Arroyos, 1843ko martxoaren 17a - Asunción, 1912ko apirilaren 19a) Paraguaiko politikari eta militarra izan zen, herrialdeko presidentea 1886-1890 bitartean.

## Bizitza

Jeneral izendatu zuten, Aliantza Hirukoitzaren aurkako gerran (Argentina, Brasil, Uruguai, 1865-1870) erakutsi zuen ausardiagatik. Rivarolaren (1871) eta, geroago, Jovellanosen aurka matxinatu zen. Errepublikako lehendakaria izan zen 1886-1890 urteetan. Nekazaritzako Bankua eta Unibertsitatea sortu zituen. Alderdi biko sistema sendotu zuen Paraguain (liberalak eta errepublikanoak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q860968
* Multimedia: Patricio Escobar / Q860968
# Paul Ricard zirkuitua

Paul Ricard zirkuitua (frantsesez: circuit Paul-Ricard) edo Castelleteko zirkuitua (frantsesez: circuit du Castellet) Frantziako Le Castellet hiritik gertu dagoen automobil-zirkuitua da, Proventza-Alpeak-Kosta Urdina eskualdean dagoena. Frantziako Sari Nagusiaren 1971 eta 1990 arteko ekitaldiak egin zituzten bertan.
* Turismoen lasterketa
* Boxeak
* Armailak
* 2010eko GT3 Europako txapelketa
* Nissan formula

## Kanpo estekak

* Webgune ofiziala (Frantsesez)
* Datuak: Q171424
* Multimedia: Circuit Paul Ricard / Q171424
# Paul Raymond

Paul Raymond (Belleville, egun Paris, 1833ko irailaren 8a - 1878ko irailaren 27a) frantziar artxibozain eta historialaria izan zen.
École des chartesen titulua lortu eta gero, 1858an Bearnora joan zen non 1877 arte artxibozain moduan aritu zen.
Departamenduko artxiboak ikertu zituen Dictionnaire topographique de la France parte hartzeko. Hizkuntzalaritza arloan Dictionnaire béarnais ancien et moderne idaztera lagundu zuen

## Lanak

* Inventaire sommaire des archives départementales antérieures à 1790, 6 liburukiak
* Dictionnaire topographique du département des Basses-Pyrénées, 1863
* Notices sur l'intendance de Béarn et sur les États de cette province, avec le catalogue des maisons nobles, 1866
* Le Béarn sous Gaston Phœbus, 1873
* Sceaux des Archives du département des Basses-Pyrénées, 1874
* Un baron béarnais au quinzième siècle, Gaston de Foix, seigneur de Coarraze, textes béarnais et textes en langue vulgaire, Valentin Lespyrekin batera, 1878
* Dictionnaire béarnais ancien et moderne, 1887
* Récits d'histoire sainte en béarnais, trad. et publ. pour la première fois sur le manuscrit du XVe siècle

## Kanpo estekak

* Datuak: Q3372077
# Paul Rendall

Paul Anthony George Rendall, The Judge (Londres, 1954ko otsailaren 18a - 2023ko ekainaren 13a) ingeles hamabosteko errugbilaria izan zen, harroin postuan aritzen zena.
Wasps RFC taldeko jokalaria izan zen. Ingalaterrako errugbi selekzioan 28 partida jokatu zituen. Bost Nazioetako sei txapelketatan parte hartu zuen, 1984, 1986, 1987, 1988, 1989 eta 1990 urteetan. 1987ko Munduko Errugbi Txapelketan eta 1991ko Munduko Errugbi Txapelketan ere jokatu zuen.
69 urterekin hil zen, alboko esklerosi amiotrofikoaren ondorioz.

## Erreferentziak

* ↑ Charles, Richardson. (2023-6-13). «Paul Rendall:Former England rugby international dies, aged 69 following MND illness» The Telegraph (Noiz kontsultatua: 2023-6-14).

## Kanpo estekak

* Datuak: Q3372090